Πευκόδασος Κιλκίς

Το Πευκόδασος είναι χωριό του δήμου Πολυκάστρου, της επαρχίας Κιλκίς, του νομού Κιλκίς, κείμενο στην ανατολική όχθη του Αξιού.

Οι κάτοικοί του είναι Πόντιοι πρόσφυγες με καταγωγή από την περιοχή του Καρς, την Ίμερα (σήμερα Γιαΐλά), το Μπέσας, το Μπασκύρ, την περιοχή Τυφλίδας και το Εβραμλί. Η παλαιότερη ονομασία του χωριού ήταν Ορέβιτσα ή Ορεβίτσα ή Οραιόβιτσα. Στα μέσα του 15ου αιώνα, γύρω στο 1450 είχε 8 οικίες χριστιανών. Πριν το 1912 στο χωριό κατοικούσαν Τούρκοι και εξαρχικοί. Μετά το 1919 οι εξαρχικοί κάτοικοι προσέφυγαν στη Βουλγαρία με την ανταλλαγή πληθυσμών που προέβλεπε η συνθήκη του Νεϊγύ και το 1923 οι Τούρκοι κάτοικοι προσέφυγαν στην Τουρκία βάσει της συνθήκης της Λωζάνης.

Γνωστός Πευκοδασίτης είναι ο Θεόκλητος Καριπίδης.

Παραπομπές

Αναφορές 
 Διαδικτυακές Πύλες, Δήμος Πολυκάστρου, Πευκόδασος
 Πανδέκτης, Μετονομασίες οικισμών

Δήμος Πολυκάστρου
Χωριά του νομού Κιλκίς
Δήμος Παιονίας